BJP प्रभारी ने पानीपत के SP को कहा- एस्कॉर्ट में ट्रेंड ड्राइवर रखें, कल एक्सीडेंट में बाल-बाल बचे
Tripura Former CM Biplab Kumar Deb Accident Update त्रिपुरा के पूर्व CM बिप्लब देब हरियाणा पुलिस से खफा हो गए हैं। उन्होंने पानीपत के SP शशांक कुमार सावन को फोन किया। जिसमें उन्होंने कहा कि इस तरह वीआईपीज की सुरक्षा में भेजी जाने वाली पायलट में ट्रेंड ड्राइवरों को रखा करें।
त्रिपुरा के पूर्व CM बिप्लब देब हरियाणा पुलिस से खफा हो गए हैं। कल वह पानीपत में एक्सीडेंट में बाल-बाल बचे। इसके बाद उन्होंने पानीपत के SP शशांक कुमार सावन को फोन किया। जिसमें उन्होंने कहा कि इस तरह वीआईपीज की सुरक्षा में भेजी जाने वाली एस्कॉर्ट में ट्रेंड ड्राइवरों को रखा करें। कल उनकी गाड़ी सड़क किनारे पंचर खड़ी दूसरी कार से टकरा गई थी।
पायलट गाड़ी वाले ड्राइवर की गलती बताई
बिप्लब देब ने इस मामले में एसपी को कहा कि हम तो ऊपर वाले की कृपा से बच गए। यह हादसा हरियाणा पुलिस के एस्कॉर्ट गाड़ी के ड्राइवर की गलती से हुआ। जो खुद की गाड़ी को पंचर गाड़ी से टकराने से बचा गया लेकिन बिप्लब देब की गाड़ी को समय रहते सिग्नल नहीं दे सका।
SP ने दिए DSP ट्रैफिक को जांच के आदेश
त्रिपुरा के पूर्व CM बिप्लब देब के एतराज के बाद पानीपत के SP शशांक कुमार सावन ने उनकी कार हादसे की जांच के आदेश दे दिए हैं। DSP ट्रैफिक को जांच सौंप दी है।
एयरबैग खुलने से बचे देब
बिप्लब देब कल जीटी रोड से जा रहे थे। समालखा में अचानक उनकी गाड़ी सड़क किनारे पंचर खड़ी दूसरी कार से टकरा गई। उनके आगे चल रही एस्कार्ट गाड़ी ने खुद को बचा लिया लेकिन बिप्लब देब का ड्राइवर कट मारते हुए भी टकरा गया। तभी एयरबैग खुलने से बिप्लब देब का बचाव रहा। हालांकि उनके सिक्योरिटी में तैनात त्रिपुरा के इंस्पेक्टर जख्मी हो गए।
हरियाणा में त्रिपुरा के पूर्व CM का एक्सीडेंट:पानीपत में पंचर गाड़ी से टकराई बिप्लब देब की कार; बाल-बाल बचे, गनमैन घायल
हरियाणा के पानीपत में त्रिपुरा के पूर्व CM एवं राज्यसभा सांसद और हरियाणा BJP के प्रभारी बिप्लब देव की गाड़ी हादसे का शिकार हो गई। गनीमत यह रही कि हादसे में पूर्व मुख्यमंत्री बिप्लब देव बाल-बाल बच गए। मगर, हादसे में उनके गनमैन त्रिपुरा पुलिस के इंस्पेक्टर को चोटें लगी है। पढ़ें पूरी खबर...